තම දියණිය පෙම්වතා සමග නිවසේ කාමරයක සිටියදී දුටු මව ඊට උරණවී දියණියට පිහියෙන් කොටා පෙම්වතාට ඇසිඩ් ප්‍රහාරයක් එල්ල කළ පුවතක් දැදි ගමින් වාර්තාවනවා.දැදිගම පොලිසිය විසින් මේවනවිට මව අත්අඩංගුවට ගෙන තිබෙනවා.මව තම රැකියාව වන රබර් කැපීම සඳහා පිටත්ව ගිය අවස්ථාවේ දියණිය විසින් සිය පෙම්වතාව නිවසට ගෙන්වාගෙන ඇති අතර මවට සැක සිතී දියණිය බැලීමට යළි නිවසට පැමිණ තිබෙනවා.එහිදී පෙම්වතා සමග දියණිය එකම කාමරයක සිටි බව දුටු මව තම අත තිබු පිහියෙන් දියණියට කොටා ඇති අතර එම අවස්ථාවේ දියණිය කාමරයෙන් පලා ගොස් තිබෙනවා.මව විසින් පෙම්වතා සිටි කාමරයේ දොර අගුලු දමා නිවස පිටතින් ගොස් කාමරයේ ජනේලයෙන් පෙම්වතාටද ඇසිඩ් ප්‍රහාරයක් එල්ල කර ඇති බවයි පොලිසිය ප්‍රකාශ කළේ.සිද්ධියෙන් පෙම්වතාගේ අතකට සහ දියණියගේ අතකට තුවාල ලබා කෑගල්ල රෝහලට ඇතුළත් කර තිබෙනවා.මෙම දියණිය මීට ඉහතදී අදාළ පෙම්වතාගෙන් දුෂණයට ලක්ව වසරක පරිවාස කාලයකින් අනතුරුව නිවසට පැමිණ ඇති බවයි වාර්තාවන්නේ.